《挽郑都护》
明代·郑琰

中兴功业更谁论，万里摧残百战身。
宠虎旧衣分爱卒，麒麟新冢哭佳人。
金羁尽蚀燕支血，宝剑从吹?鹈尘。
塞外长星沉碧海，五原西望泪沾巾。

作者简介：福建闽县人，字翰卿。任侠遨游闽中。工诗，词馆诸公争延致之，高文典册，多出其手。后至南京，徽州富人吴生以上宾礼遇之，每醉常骂主人为“钱虏”。吴与其兄构讼，疑琰泄其阴事，文致捕置京兆狱，瘐死狱中。有《二陬诗稿》。